Apollonios' problem | lex.dk – Den Store Danske
Apollonios' problem
Apollonios' problem. Her den variant, hvor én cirkel skal tangere tre andre cirkler. Problemet har otte cirkler som løsning.
Apollonios' problem, klassisk matematisk problem: Givet tre ting, der hver kan være et punkt, en linje eller en cirkel (fx to cirkler og et punkt). Bestem en cirkel, der går gennem hvert af de givne punkter og/eller tangerer de givne cirkler og linjer. Ifølge Pappos blev dette problem formuleret og løst af Apollonios fra Perge i det tabte værk Om berøringer. I nyere tid har Viète og Newton angivet løsninger ved hjælp af passer og lineal, og mange matematikere fra 1800-t. har beskæftiget sig med problemet.
18. maj 2009 , se alle ændringer
Vil du citere denne artikel? Kopier denne tekst og indsæt den i din litteraturliste: Lützen, Jesper: Apollonios' problem i Den Store Danske på lex.dk. Hentet fra https://denstoredanske.lex.dk/Apollonios'_problem
Costa Rica - historie: opdateret af Alma Guldberg Ravn (lex.dk) for 27 minutter siden